CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 115






          din 30 iunie 2011

privind aprobarea contractului de închiriere pentru imobilul din str. Bastionului, nr. 3, utilizat de către Gimnaziul Liceului Teoretic Joseph Haltrich
Consiliul Local al Municipiului Sighişoara ;

Având în vedere expunerea de motive a Primarului municipiului cu propunerea de aprobare a contractului de închiriere pentru imobilulul din str. Bastionului, nr. 3, utilizat de către Gimnaziul Liceului Teoretic Joseph Haltrich;
Având în vedere faptul că, imobilul în care îşi desfăşoară activitatea Gimnaziul Liceului Teoretic Joseph Haltrich situat în str. Bastionului, nr. 3, a fost retrocedat Parohiei Ortodoxe Române Sighişoara II, în baza Deciziei nr. 515 din 16.05.2005 a Comisiei Speciale de Retrocedare a unor bunuri imobile care au aparţinut cultelor religioase din România;

Având în vedere adresa nr. 486/31.05.2011 a Liceului Teoretic Joseph Haltrich, înregistrată la Municipiul Sighişoara sub nr. 12398/15.06.2011, cu privire la închirierea în continuare a imobilului situat în Sighişoara, str. Bastionului, nr. 3, utilizat de către Gimnaziul acestui liceu, în condiţiile stabilite de Parohia Ortodoxă Română Sighişoara II, proprietarul imobilului, întrucât contractul de închiriere nr. 1/16/01.06.2006, având ca obiect acest imobil, a încetat la data de 01.06.2011;

Având în vedere adresa Parohiei Ortodoxe Române Sighişoara II, înregistrată la Municipiul Sighişoara sub nr. 12509/16.06.2011, cu privire la valoarea chiriei stabilită, în urma negocierii, de comun acord cu Liceului Teoretic Joseph Haltrich şi Municipiul Sighişoara, pentru închirierea în continuare a imobilului situat în Sighişoara, str. Bastionului, nr. 3, utilizat de către Gimnaziul acestui liceu;

Având în vedere prevederile art. 1 alin. (10) şi ale art. 5 alin. (3) din Ordonanţa de Urgenţă nr. 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare;

Având în vedere prevederile Legii nr. 1/2011, legea educaţiei naţionale;

Având în vedere raportul de specialitate comun al Arhitectului Şef şi al Direcţiei Administrarea Patrimoniului prin care se propune aprobarea contractului de închiriere pentru imobilul situat în str. Bastionului, nr. 3, îndeplinindu - se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 alin. (6) lit. „a” pct. 1 şi alin. (9), art. 45 alin. (1) şi art. 115 alin. (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:

Art.1. Se aprobă contractul de închiriere a imobilului, compus din construcţii, în suprafaţă construită de 400 mp., suprafaţă construită desfăşurată de 800 mp. şi terenul aferent acesteia în suprafaţă de 656 mp., situat în Municipiul Sighişoara, str. Bastionului, nr. 3, utilizat de către   Gimnaziul Liceului ,,Joseph Haltrich’’, încheiat între Parohia Ortodoxă Română Sighişoara II cu sediul în str. Anton Pann, nr. 8, reprezentată prin preot paroh Ceuşan Mircea, în calitate de proprietar al imobilului şi Liceul Teoretic Joseph Haltrich, cu sediul în str. Scării nr. 5, reprezentat prin director Ligia Coman, în calitate de chiriaş, anexa nr. 1 la prezenta.

Art.2. Primarul Municipiului Sighişoara, aparatul de specialitate al acestuia şi părţile contractante se încredinţează cu ducerea la îndeplinire a prezentei.

PRESEDINTE DE SEDINTA, 






Gall Ernő










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Direcţia administrarea patrimoniului ;

1 ex. Parohia ortodoxă română ;

1 ex. Liceul J.Haltrich

11 ex.FA/FM

Parohia Ortodoxă Română Sighişoara II

Liceul Teoretic „Joseph Haltrich”
Nr. ________/__________



Nr. _________/___________

      CONTRACT   DE    ÎNCHIRIERE

încheiat în data de ____________

ART. 1) Părţile :

1. Parohia Ortodoxă Română Sighişoara II cu sediul în Municipiul Sighişoara, str. Anton Pann, nr. 8, telefon/fax 0265-776051, cu codul fiscal 4765499 şi contul nr. R040 RNCB 0191 0156 5284 0001 deschis la BCR, Sucursala Sighişoara, reprezentată prin Ceuşan Mircea, Preot Paroh, în calitate de PROPRIETAR 

şi

2. Liceul Teoretic „Joseph Haltrich” cu sediul în Sighişoara, str. Scării, nr. 5, telefon/fax 0265-772789, cu codul fiscal 4765588 şi contul nr. RO92 TREZ 4782 4650 220 deschis la Trezoreria Sighişoara, reprezentat prin d-na Ligia Coman, Director, în calitate de CHIRIAŞ.

În calitate de finanţator al instituţiilor de învăţământ, Municipiul Sighişoara prin reprezentantul sau legal vizează prezentul contract.

În baza Deciziei nr. 515 din 16.05.2005 a Comisiei speciale de retrocedare a unor bunuri imobile care au aparţinut cultelor religioase din Romania, Legii nr. 1/2011 legea educaţiei naţionale, cu modificările şi completările ulterioare s-a încheiat prezentul contract de închiriere.

ART. 2) Obiectul contractului :

2.1. Obiectul prezentului contract îl constituie închirierea imobilului, situat în Municipiul Sighişoara, str. Bastionului, nr.3 imobil care se găseşte în proprietatea Parohiei Ortodoxe Române Sighişoara II – cu destinaţia scoala (Gimnaziul Liceului «Joseph Haltrich»). 

Imobilul este compus din construcţii în suprafaţă construită de 400 mp., suprafaţă construită desfăşurată de 800 mp. şi terenul aferent acestora, în suprafaţă de 656 mp. astfel:

-11 camere (birou si sali de clasa) 

- curte in suprafata de 256 mp. 

- trei spatii la subsol si in curte tot la subsol sala pentru centrala termica pentru incalzirea spatiului utilizat si doua spatii grup social (barbati si femei), dotat cu cele necesare, precum si intregul sistem de incalzire in  spatiul utilizat (birouri si sali de curs). 

2.2. Predarea-primirea obiectului închirierii va fi consemnată în procesul-verbal de predare-primire care se încheie în termen de 15 zile de la încheierea prezentului contract, care constituie anexa 1 la contract şi face parte integrantă din acesta (în procesul-verbal de predare-primire se va menţiona starea bunului şi gradul de utilizare al acestuia).

2.3. În spaţiul închiriat utilizatorul (chiriaşul) va derula doar activitatea de învăţământ. Alte activitaţi conexe vor avea loc doar cu acordul proprietarului, fiind interzise orice alte activităţi comerciale desfăşurate de chiriaş. 

ART. 3) Preţul contractului şi termenul de plată :

3.1. Preţul chiriei stabilit de părţi este de 3630 lei/lună, (2400,00 lei/luna - suprafaţă construită desfaşurata şi 1230 lei/luna - teren aferent).

3.2. Preţul chiriei se va plăti în contul proprietarului nr. R040 RNCB 0191 0156 5284 0001 deschis la Banca Comercială Română, Sucursala Sighişoara, sau în numerar la sediul acestuia, în baza unei facturi emise de proprietar.

3.3. Termenul de plată al chiriei este stabilit pană în ultima zi a lunii pentru care se efectuează plata. 

3.4. În cazul în care chiriaşul nu şi-a achitat chiria către proprietar la termenul stabilit prin prezentul contract, i se vor calcula penalităţi de 0,1% din chiria restantă pentru fiecare zi de întârziere, aceste penalităţi continuând să curgă pană la efectuarea plăţii. Dacă chiriaşul nu achită chiria 3 luni consecutiv, proprietarul va putea proceda la rezilierea contractului. 

3.5. Chiria se negociază anual, pentru fiecare an calendaristic, în funcţie de următoarele criterii:
· lucrări de investiţii, reparaţii, executate de proprietar sau chiriaş ;

· chiriile de referinţă, stabilite prin normele legale în vigoare ;
· lucrările de investiţii şi reparaţii interioare cad în sarcina chiriaşului iar cele exterioare vor fi executate de către proprietar.
3.6. Plata utilităţilor spaţiului cade în sarcina chiriaşului. 

În cazul în care din culpa chiriaşului spaţiul va fi debranşat de la utilităţi, chiriaşul se obligă la plata rebranşării acestora . 

 ART. 4) Durata contractului şi modalităţile de încetare :

4.1. Durata închirierii este de 5 ani, cu începere de la data de 02 iunie 2011 până la data de 31 mai 2016. La expirarea termenului acestui contract de închiriere, părţile pot să îl prelungească de comun acord.
4.2. În cazul în care proprietarul se vede obligat să înstrăineze spaţiul în cauză înainte de expirarea termenului contractual, dar nu mai devreme de trei ani de la data începerii perioadei contractuale, acesta se obligă să acorde drept de preemţiune chiriaşului, notificându-l în scris, în acest sens. Dacă în termen de 15 zile de la data primirii notificării, chiriaşul nu îşi exprimă în forma scrisă opţiunea de cumpărare a imobilului, proprietarul va considera aceasta drept refuz de cumpărare, fiind liber să-l ofere spre cumpărare către terţi. La data semnării contractului de vânzare-cumpărare între proprietar şi terţi, prezentul contract va înceta să producă efecte între părţile contractante. 

4.3. Prezentul contract va putea înceta înainte de termen prin acordul de voinţă al părţilor, cu obligativitatea notificării intenţiei către cealaltă parte cu minim 60 de zile în avans faţă de data la care se doreşte încetarea contractului şi exclusiv în cazul în care ambele părţi sunt de acord cu încetarea acestuia.
4.4. Rezilierea contractului intervine în cazul în care chiriaşul nu îşi achită la termenele şi în condiţiile stabilite prin contract obligaţiile pecuniare către proprietar. Si după data rezilierii contractului chiriaşul este ţinut la achitarea datoriilor restante către proprietar. Rezilierea va interveni şi în cazul în care una din parţi, cu rea credinţă nu îşi va respecta obligaţiile contractuale asumate prin prezentul contract. 

4.5. La data încetării sau rezilierii prezentului contract chiriaşul trebuie să predea spaţiul în starea în care se gaseşte la data respectivă. Îmbunătăţirile aduse spaţiului de către chirias (ex. gresie, faianţă, oglinzi, spoturi încorporate în perete, prize, întrerupătoare, etc.) rămân de drept ale spaţiului şi revin proprietarului.

ART. 5) Obligaţiile părţilor :

5.1. Obligaţiile proprietarului :

5.1.1. să predea obiectul închirierii descris la art. 2 din contract, liber de sarcini, la data când se va încheia procesul-verbal de predare-primire în două exemplare;
5.1.2 să colaboreze cu institutia de învăţămant pentru asigurarea condiţiilor prielnice pentru desfăşurarea activităţii acesteia.

5.1.3. să încheie o poliţă de asigurare a spaţiului împotriva riscurilor ce ar putea cauza degradarea sau distrugerea sa.

5.2. Obligaţiile chiriaşului :

5.2.1. să folosească bunul închiriat conform destinaţiei prevăzute în contract ;

5.2.2. să nu subînchirieze, cesioneze, (total sau parţial) folosinţa spaţiului către terţi şi sa nu se asocieze în participaţiune în vederea desfaşurării de activitaţi comerciale, fără acordul proprietarului. 

5.2.3. să achite lunar chiria în termenul stabilit prin contract;

5.2.4. să păstreze integritatea bunului închiriat, să-l întreţină în mod corespunzător, să nu-l modifice fără consimţământul prealabil al proprietarului, să nu-l strice, deterioreze sau degradeze;

5.2.5. să execute la timp şi în bune condiţii, pe cheltuiala sa, toate lucrările de întreţinere şi reparaţii curente, pentru ca spaţiul să nu se degradeze, inclusiv degradările produse din culpa sa şi a elevilor;

5.2.6. să asigure funcţionarea în deplină siguranţă a instalaţiilor şi să obţină toate avizele prevăzute de lege şi normele în vigoare (aviz PSI, aviz sanitar, aviz de protecţia mediului, aviz ISCIR, aviz de evacuare ape uzate etc) şi să obţină pe cheltuiala proprie autorizaţiile de funcţionare ce îi sunt necesare bunei funcţionări.

5.2.7. să achite utilităţile (apă, canalizare, iluminat, încălzit, telefon), precum şi alte cheltuieli care rezultă din folosinţa bunului închiriat conform destinaţiei prevăzute în contract ;

5.2.8. să asigure paza bunurilor închiriate;

5.2.9. la expirarea contractului, să predea bunul în starea în care se gaseşte la data predării, cu respectarea prevederilor art. 4.5 si 6.3 din prezentul contract;

5.2.10. să anunţe proprietarul despre orice problemă tehnică sau administrativă, ivită în timpul derulării contractului. Deasemenea, să anunţe proprietarul despre orice intenţie de executare a unor lucrări (reparaţii, amenajări) şi să stabilească în scris, înainte de începerea lucrărilor - modul de amortizare a cheltuielilor aferente;

5.2.11. să asigure o bună gospodărire, deratizare, curăţenia în curţi, trotuare şi zonele verzi aferente;

ART. 6) Alte clauze: 

6.1. Pentru garantarea executării întocmai şi la timp a obligaţiilor asumate de către chiriaş, inclusiv de plata a chiriei şi a utilităţilor aferente spaţiului, noi părţile contractante stipulăm următoarea clauză cu caracter de pact comisoriu : 

În cazul în care plăţile către proprietar nu se efectuează conform celor stabilite, respectiv chiriasul nu achita chiria 3 luni consecutiv sau acesta nu îşi respectă obligaţiile asumate, prezentul contract va fi reziliat de drept în favoarea proprietarului, cu obligarea chiriaşului la plata de daune-interese. 

6.2. Forţa majoră exonereaza de raspundere partea care o invoca. Prin forţă majoră se înţeleg evenimentele absolut imprevizibile şi insurmontabile care o impiedica pe una din parţi să-şi 

îndeplineasca total sau parţial obligaţiile ce-i revin în baza prezentului contract. Partea care invocă forţa majoră trebuie să o înştiinţeze pe cealaltă în scris, în termen de cel mult 5 zile de la producerea evenimentului considerat forţă majoră. 

6.3. Chiriaşul va putea executa lucrari de investiţii asupra spaţiului, constând în amenajari menite să sporeasca gradul de funcţionalitate şi aspectul estetic al acestuia, respectând obligatoriu urmatoarele reguli: 

· lucrările vor fi executate pe baza de proiect de amenajare şi modernizare agreat de proprietar şi care va cuprinde toate aprobările şi avizele prealabile referitoare la executarea şi siguranţa construcţiilor prevazute în dispoziţiile legale în vigoare aplicabile;

· lucrările executate conform proiectului nu vor afecta structura de rezistenţă a imobilului;

· contravaloarea lucrarilor executate se va compensa cu valoarea chiriei pana la stingerea acestora.

6.4. Litigiile dintre părţi vor fi rezolvate pe cale amiabilă, în caz contrar acestea fiind de competenţa instanţelor judecătoreşti. 

6.5.  Prezentul contract împreuna cu modificările scrise ulterioare reprezintă voinţa parţilor şi înlătura orice altă înţelegere orală sau scrisă anterioară semnării lui.

6.6. Legea care guvernează prezentul contract este legea română. 

6.7. Semnând prezentul contract de închiriere parţile confirma că au luat act de toate prevederile lui şi le accepta în totalitate. 

Prezentul contract s-a încheiat în 3 (trei) exemplare, câte un exemplar pentru fiecare parte şi unul pentru Municipiul Sighişoara.

PROPRIETAR: 






CHIRIAŞ : 

Parohia Ortodoxă Romană Sighişoara II

Liceul Teoretic „Joseph Haltrich”
Preot Paroh






 Director, 

Ceuşan Mircea





 Prof. Ligia Coman

_________________





_________________

         Vizat de 

Municipiul Sighişoara

         Primar,









Ioan Dorin Dăneşan







__________________







